CELEX: 32006R0437
Language: et
Date: 2006-03-16 00:00:00
Title: Komisjoni määrus (EÜ) nr 437/2006,  16. märts 2006 , teatavate kaupade klassifitseerimise kohta kombineeritud nomenklatuuris

17.3.2006   
            
            
               ET
            
            
               Euroopa Liidu Teataja
            
            
               L 80/3
            
         
      KOMISJONI MÄÄRUS (EÜ) nr 437/2006,
   16. märts 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku (1) kohta, eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitletavate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võib liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, siduva tariifiinformatsiooni valdaja tugineda veel 60 päeva vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus esitatud CN-koodi alla.
   Artikkel 2
   Vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, võib liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, määruse (EMÜ) nr 2913/92 artikli 12 lõike 6 alusel tugineda veel 60 päeva vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 267/2006 (ELT L 47, 17.2.2006, lk 1).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Ühevärviline kerge rõivas keemilistest kiududest (90 % polüamiidi, 10 % elastomeerset lõnga) trikookangast, mis on ette nähtud keha alumise poole katmiseks alates vöökohast, kuid jäädes reie keskosast kõrgemale, kattes mõlemat jalga eraldi, mittesuletava esikinnisega ja ilma avauseta vöökohal. Rõival on vöökohal kummipael ja säärte allääred on palistatud.
                  Rõivaeseme mõlemal küljel on pealeõmmeldud, tõmblukuga suletav tasku. Kummalgi taskul on äravõetav, ovaalne, masstoodanguna valmistatud vahetükk. Vahetükkide väliskülg on kõvast plastmaterjalist ja sisekülg on polsterdatud porolooniga. Need on kavandatud puusavigastuste ärahoidmiseks kukkumisel. Need pehmendavad lööke puusapiirkonda.
                  (meeste aluspüksid)
                  (Vaata fotod nr 636 A, B ja C) (1)
                  
               
               
                  6107 12 00
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1, 3b ja 6, grupi 61 märkuse 9 esimese lõigu ning CN-koodide 6107 ja 6107 12 00 sõnastusega.
                  Vahetükid on kavandatud puusavigastuste ärahoidmiseks kukkumisel. Rõivaeset ei või seetõttu klassifitseerida rubriiki 9021 kui “ortopeedilist abivahendit”, kuna vahetükid ei hoia ära ei kehadeformatsiooni teket ega toesta või hoia paigal kehaosi grupi 90 märkuse 6 esimese lõigu tähenduses.
                  Esemel puuduvad gruppi 90 kuuluva toote põhiomadused, s.o otstarbekohane “kõrge viimistlustase ja suur täpsus” (vt Euroopa Kohtu ühendatud kohtuasjade C-260/00–C-263/00 7. novembri 2002. aasta kohtuotsuse punkt 37 ja samuti HS selgitavad märkused, grupp 90, üldosa I).
                  Peale selle ei ole vahetükid tehtud individuaalmõõtude järgi ega ole kandja eriomasele kehaehitusele vastavalt reguleeritavad, mis teeb rõivaesemest “tavalise toote” ja sellisena, eespool nimetatud kohtuotsuse punkti 37 põhjal, ei klassifitseerita rubriiki 9021.
                  Rõivaeset tuleb käsitada kombineeritud tootena, mis koosneb tekstiilaluspükstest ja plastvahetükkidest. Toode on kavandatud aluspükstena, mis pakub mõningast kaitset vigastuste vastu. Üldreegli 3b tähenduses annavad seega tootele põhiomaduse aluspüksid, mitte aga vahetükid.
                  Rõivaese klassifitseeritakse meeste või poiste rõivana grupi 61 märkuse 9 esimese lõigu tähenduses, kuna selle lõige (eriti esikinnise konkreetne kuju) näitab selgesti, et rõivaese on mõeldud meestele.
               
            
         
      
         
      
         
      
         (1)  Foto on üksnes illustratsiooniks.